****

**ЧӐВАШ РЕСПУБЛИКИН**

**САККУНӖ**

**ЧӐВАШ РЕСПУБЛИКИН**

**"ЧӐВАШ РЕСПУБЛИКИН МИНИСТРСЕН**

**КАБИНЕЧӖ ҪИНЧЕН" САККУНӖН 14 СТАТЙИНЕ УЛШӐНУСЕМ КӖРТЕССИ ҪИНЧЕН**

*Чӑваш Республикин Патшалӑх Канашӗ*

*2018 ҫулхи раштав уйӑхӗн 18-мӗшӗнче*

*йышӑннӑ*

**1 статья**

Чӑваш Республикин "Чӑваш Республикин Министрсен Кабинечӗ ҫин­чен" 2002 ҫулхи ака уйӑхӗн 30-мӗшӗнчи 13 №-лӗ саккунӗн (Чӑваш Республикин Патшалӑх Канашӗн ведомоҫӗсем, 2002, 49 №; 2005, 62 №; 2006, 71 №; 2007, 73 №; 2008, 75 №; 2009, 80 №; 2011, 88, 91 №-сем; 2012, 92 (I том),
95 №-сем; "Республика" хаҫат, 2012, раштав уйӑхӗн 29-мӗшӗ; Чӑваш Республикин Саккунӗсен пуххи, 2013, 3, 5, 7 №-сем; 2014, 3, 6, 12 №-сем; 2015, 5, 12 №-сем; 2016, 2, 6 №-сем; 2017, 7, 11 №-сем; "Республика" хаҫат, 2017, раштав уйӑхӗн 27-мӗшӗ; 2018, нарӑс уйӑхӗн 21-мӗшӗ, ҫӗртме уйӑхӗн 27-мӗшӗ) 14 статйине ҫакӑн пек ҫырса 83–85-мӗш пунктсем хушса хурас:

"83) ҫӗр лаптӑкӗсем ҫине тата (е) ҫӗрсем ҫине Чӑваш Республикин пат­шалӑх нушисене тивӗҫтерес тӗллевпе, ҫавӑн пекех Раҫҫей Федерацийӗн Ҫӗр ко­дексӗн 3937 статйипе пӑхса хӑварнӑ тӗллевсемпе усӑ курма, регион пӗлтерӗшлӗ инженери сооруженийӗсене вырнаҫтарма, регион е муниципалитетсем хушшинчи пӗлтерӗшлӗ автомобиль ҫулӗсем автомобиль ҫу­лӗ­семпе е чугун ҫулсемпе хӗресленекен вырӑнсене е автомобиль ҫулӗсем регион е муниципалитетсем хушшинчи пӗлтерӗшлӗ автомобиль ҫулӗсемпе пӗрлешекен вырӑнсене йӗркелесе ҫитерме, регион е муниципалитетсем хушшинчи пӗлтерӗшлӗ автомобиль ҫулӗсене туннельсенче вырнаҫтарма уҫӑ сервитут лартасси ҫинчен е ӑна лартма килӗшменни ҫинчен, уҫӑ сервитута пӑрахӑҫласси ҫинчен йышӑну тӑвать;

84) ҫӗр лаптӑкӗсем ҫине тата (е) ҫӗрсем ҫине Раҫҫей Федерацийӗн Ҫӗр кодексӗн 3937 статйипе пӑхса хӑварнӑ тӗллевсемпе усӑ курма, ҫӗр лап­тӑкӗсене Чӑваш Республикин патшалӑх нушисем валли туртса илнӗрен ҫав ҫӗр лаптӑкӗ­сем ҫинчен урӑх вырӑна куҫаракан инженери сооруженийӗсене реконструкцилес тӗллевпе уҫӑ сервитут лартасси ҫинчен е ӑна лартма ки­лӗшменни ҫинчен, уҫӑ сервитута пӑрахӑҫласси ҫинчен йышӑну тӑвать;

85) Чӑваш Республикин территорийӗнче вырнаҫнӑ куҫман пурлӑх объекчӗсен, ҫӗр лаптӑкӗсене кӗртсе, патшалӑх кадастр хаклавне тӑвас енӗ­пе полно­мочисем пурнӑҫлать, ҫав шутра:

патшалӑх кадастр хаклавне туса ирттересси ҫинчен йышӑну тӑвать;

кадастр хакне палӑртассипе ҫыхӑннӑ полномочисене Чӑваш Республикин бюджет учрежденине шанса парать;

кадастр хакне палӑртса тухнин результачӗсене ҫирӗплетесси ҫин­чен калакан йышӑнӑва тӑвать тата унта Раҫҫей Федерацийӗн саккунӗсемпе килӗ­шӳллӗн улшӑнусем кӗртет;

Раҫҫей Федерацийӗн саккунӗсемпе палӑртнӑ тӗслӗхсенче патшалӑх кадастр хакне черетсӗр йӗркелесе ирттересси ҫинчен йышӑну тӑвать;

кадастр хакне палӑртнин результачӗсем тӗлӗшпе пулакан тавлашу­сене пӑхса тухакан комиссие туса хумалли йӗркене палӑртать тата ҫав­нашкал комиссие туса хурать;".

**2 статья**

Ҫак Саккун, ҫак Саккунӑн 2020 ҫулхи кӑрлач уйӑхӗн 1-мӗшӗнчен пуҫласа вӑя кӗрекен 1 статйин саккӑрмӗш абзацӗсӗр пуҫне, ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

|  |  |
| --- | --- |
| Чӑваш РеспубликинПуҫлӑхӗ | М. Игнатьев |

Шупашкар хули